Quirguiz
Lo quirguiz (кыргыз тили, кыргызча, kyrgyz tili, kyrgyzça, قىرعىزچا, قىرعىز تىلى) es una lenga turquesa parlada en Quirguizstan. Es ligat en particular al cazac. 
Es la lenga oficiala de Quirguizstan amb lo rus.

Situacion demografica de la lenga

Quirguizstan: dominacion demografica del quirguiz 

En 1999, èra la lenga mairala de mai de 65,2%  de la populacion  en Quirguizstan e una lenga segonda per 4,8% (especialamant los ozbècs) siá 70,0%.
 
Lo rus demòra ben practicat demest los quirguizes (49,2% lo parlan).

La lenga quirguiza fòra Quirguizstan 

Es tanben una lenga minoritària parlada dins qualques païses, en Russia, China, Cazacstan, Ozbequistan, etc., per 500 000 personas al pus mai.

Lo quirguiz e las autras lengas de Quirguizstan

Lo rus 
Lo rus èra la lenga mairala de 14,7% en 1999 e la lenga segonda de 31,8% siá 46,5%. 

Lo rus gaudís d'un prestigi que fa sofracha al quirguiz e, en 1999, èra encara una lenga largament coneguda dins lo país. Es tanben la segonda lenga oficiala.

En 1999, 49,2% dels quirquizes parlavan rus. Per comparason, sonque 2,3% dels russes parlavan quirguiz.

L'ozbèc 

L'ozbèc es una lenga importanta, localament majoritària dins lo sud e la lenga de la minoritat mai nombrosa del país (14,33%).

En 1999, èra la lenga mairala de 14% de la populacion e la lenga segonda per 3,5%, siá un total de 17,5%.
Es la lenga majoritària de la region d'Osh (55% d'ozbècs) e la primièra lenga mairala (31,9%) de la region de Jalal-Abad. 98,4% dels ozbècs avián l'ozbèc coma lenga mairala e 18,9% dels ozbècs parlavan quirguiz (36,4% parlavan tanben rus).

Per comparason, 3,4% dels quizguizes e 0,4% dels russes de Quirguizstan podián parlar ozbèc.

Nòtas e referéncias 

Inventari de lengas
Lenga turquesa
Lenga de Quirguizstan
Lenga de China